Publication: Magyar Közlöny
Issue: MK-1999-75 (Year: 1999, Number: 75)
Era: 1990-2004
Section: a 131/1999. (VIII. 26.) Korm. rendelethez
Paragraph Index: 107

5. Az ismeretek ellenőrzési rendszere Az ismeretek ellenőrzési rendszere a tantervben előírt részben egymásra épülő, részben egymástól független aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga —, szakmai gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. Az értékelés öt- vagy háromfokozatú értékelési rendszerben történik (jeles, jó, közepes, elégséges, elégtelen, illetve kiválóan megfelelt, megfelelt, nem felelt meg). 5.1. Kötelező szigorlati tárgyak Tánctörténet, művészettörténet, zenetörténet (klasszikus, népzene, jazz). 5.2. Szakdolgozat Valamely tánctudományi vagy kultúrtörténeti téma önálló munkán alapuló feldolgozása, amely a hallgató alapos tárgyi ismereteit bizonyítja.

Source: https://magyarkozlony.hu/hivatalos-lapok/fad0dbed7ab9aacfdb00adc6ccff7253a33554e9/dokumentumok/7408aac03198b7ac9c2bb39c98cd0e4b5d02aa9b/letoltes